नई दिल्ली। भारत और इंग्लैंड के बीच टेस्ट सीरीज में भारत को हराकर इंग्लैंड ने रैंकिंग में बढ़त हासिल की है ।आईसीसी टेस्ट टीम रैंकिंग हार के बाद भी भारत को कोई नुकसान नहींं हुआ है। भारत शीर्ष स्थान पर बरकार है लेकिन इंग्लैंड पांच मैचों की श्रृंखला में 4-1 की जीत के साथ चौथे स्थान पर पहुंच गया है।विराट कोहली की अगुआई वाली भारतीय टीम ने श्रृंखला की शुरुआत 125 अंक के साथ की थी लेकिन श्रृंखला गंवाने के बाद उसके 115 अंक रह गए हैं।भारत को मंगलवार को समाप्त हुए पांचवें और अंतिम टेस्ट में 118 रन से हार का सामना करना पड़ा था जिससे उसने इंग्लैंड को श्रृंखला 1-4 से गंवा दी।